Hiannick Kamba, li fil-karriera tiegħu lagħab mal-goalkeeper internazzjonali Ġermani, Manuel Neuer, fit-team ta’ Schalke, instab ħaj wara li fl-2016 kien ġie rappurtat li miet f’aċċident tat-traffiku, fil-Congo. Għaldaqstant bħalissa għaddejja investigazzjoni dwar il-mewt tiegħu fejn l-ex mara tiegħu qed tiġi akkużata bi frodi. Kamba ntlemaħ fir-reġjun ta’ Ruhr  wara li rritorna fil-Ġermanja, f’Marzu 2018. Huwa qed jgħix f’Gelsenkirchen u reġa’ beda jaħdem fejn kien qabel, ma’ kumpanija tal-enerġija. L-ex mara tiegħu qed tiġi akkużata li rċeviet somma ta’ sitt figuri mingħand l-assikurazzjoni wara l-mewt tiegħu. Iżda hija qed tiċħad bil-qawwa kollha fejn sostniet li ma kinetx taf li Kamba kien għamel polza tal-assikurazzjoni wara l-mewt tiegħu. Hija pprovdiet ukoll iċ-ċertifikat tal-mewt tiegħu … iżda teżisti possibbiltá li huwa falz. M’huma qed jittieħdu l-ebda passi legali kontra Kamba iżda għandu jitla’ jixhed dwar l-esperjenza tiegħu. Ta’ min isemmi wkoll li fl-2007, huwa kien ħalla lil Schalke biex ingħaqad ma’ VfB Huls li jilagħbu fit-tmien livell tal-Bundesliga.